**ELŐTERJESZTÉS**

**Szombathely Megyei Jogú Város Közgyűlésének 2020. június havi rendes ülésére**

**Javaslat az egészségügyi alapellátással kapcsolatos döntések meghozatalára**

**I.**

A Szombathely, Deák Ferenc u. 3. szám alatti 13. számú házi gyermekorvosi körzet házi gyermekorvosa, **Dr. Lábdy András** a 2020. március 1. napján kelt kérelmében a háziorvosi feladatok ellátása tárgyában 2017. április 26. napján kötött három oldalú megállapodást 2020. március 1. napjával felmondta. A szóban forgó megállapodás 11. pontja szerinti 6 hónapos felmondási idővel a feladatellátási-szerződése 2020. augusztus 31. napjával szűnne meg. Dr. Lábdy András a praxisjogát a feladat-ellátási szerződés megszűnését követően, a hatályos jogszabályi lehetőség szerint az arra nyitva álló határidőben – hat hónap - értékesíteni kívánja.

Fentiekre tekintettel a három oldalú megállapodás közös megegyezéssel történő megszüntetése javasolt 2020. augusztus 31. napjával.

Amennyiben Dr. Lábdy András praxisjoga nem kerül értékesítésre 2020. augusztus 31. napjáig, úgy 2020. szeptember 1. napjától az Önkormányzatnak kell gondoskodnia a praxis helyettesítés keretében történő működtetéséről. Előzőek miatt, a Szombathelyi Egészségügyi és Kulturális Intézmények Gazdasági Ellátó Szervezetének (a továbbiakban: GESZ) a szükséges intézkedéseket meg kell tennie, a működés érdekében működési engedélyt kell kérnie, melyhez a szükséges személyi és tárgyi feltételeket biztosítania szükséges, továbbá finanszírozási szerződést kell kötnie.

Abban az esetben, ha Dr. Lábdy András a praxisjogát nem tudja értékesíteni 2021. február 28. napjáig, úgy a betöltetlen praxist tovább kell működtetnie az Önkormányzatnak a GESZ által, valamint további intézkedések megtétele is szükségessé válik (további bejelentések és praxishirdetések).

A háromoldalú megállapodás 8. pontja értelmében, a vállalkozó háziorvos a feladat-ellátási Megállapodás megszűnése napján köteles a részére használatba átadott ingatlant, valamint az átadott vagyontárgyakat leltár szerint, rendeltetésszerű használatra alkalmas állapotban a GESZ részére – előzetes egyeztetés alapján – visszaadni.

**II.**

A Szombathely, Deák Ferenc u. 3. szám alatti 11. számú házi gyermekorvosi körzet házi gyermekorvosa, **Dr. Balogh Edit** a 2020. február 25. napján kelt kérelmében a háziorvosi feladatok ellátása tárgyában 2013. 01. 04. napján kötött három oldalú megállapodást 2020. március 1. napjával felmondta. A szóban forgó megállapodás 11. pontja szerinti 6 hónapos felmondási idővel a feladatellátási-szerződése 2020. augusztus 31. napjával szűnne meg. Dr. Balogh Edit a praxisjogát a feladat-ellátási szerződés megszűnését követően, a hatályos jogszabályi lehetőség szerint az arra nyitva álló határidőben – hat hónap - értékesíteni kívánja.

Fentiekre tekintettel a három oldalú megállapodás közös megegyezéssel történő megszüntetése javasolt 2020. augusztus 31. napjával.

Amennyiben Dr. Balogh Edit praxisjoga nem kerül értékesítésre 2020. augusztus 31. napjáig, úgy 2020. szeptember 1. napjától az Önkormányzatnak kell gondoskodnia a praxis helyettesítés keretében történő működtetéséről, ezért a GESZ-nek a szükséges intézkedéseket meg kell tennie, a működés érdekében működési engedélyt kell kérnie, melyhez a szükséges személyi és tárgyi feltételeket biztosítania szükséges, továbbá finanszírozási szerződést kell kötnie. Abban az esetben, ha Dr. Balogh Edit a praxisjogát nem tudja értékesíteni 2021. február 28. napjáig, úgy a betöltetlen praxist tovább kell működtetnie az Önkormányzatnak a GESZ által, valamint további intézkedéseket is meg kell tenni (további bejelentések és praxishirdetések).

A háromoldalú megállapodás 8. pontja értelmében, a vállalkozó háziorvos a feladat-ellátási Megállapodás megszűnése napján köteles a részére használatba átadott ingatlant, valamint az átadott vagyontárgyakat leltár szerint, rendeltetésszerű használatra alkalmas állapotban a GESZ részére – előzetes egyeztetés alapján – visszaadni.

**III.**

A Szombathely, Váci Mihály u. 3. szám alatti 1. számú felnőtt fogorvosi körzet fogorvosa, **Dr. Tüskés Fanni** a 2020. február 26. napján kelt kérelmében a fogorvosi feladatok ellátása tárgyában 2017. január 12. napján kötött három oldalú megállapodást 2020. március 1. napjával felmondta magánéletében bekövetkezett változásokra tekintettel. A szóban forgó megállapodás 11. pontja szerinti 6 hónapos felmondási idővel a feladatellátási-szerződése 2020. augusztus 31. napjával szűnne meg. Dr. Tüskés Fanni a praxisjogát a feladat-ellátási szerződés megszűnését követően, a hatályos jogszabályi lehetőség szerint az arra nyitva álló határidőben – hat hónap - értékesíteni kívánja.

Dr. Tüskés Fanni a kérelmében jelezte, hogy amennyiben terveiben szereplő szándékai megvalósítása akadályba ütköznének, akkor tovább folytatná fogorvosi tevékenységét Szombathelyen, minderről legkésőbb 2020. július 30. napjáig tájékoztatja az Önkormányzatot.

Fentiekre tekintettel a három oldalú megállapodás közös megegyezéssel történő megszüntetése javasolt 2020. augusztus 31. napjával.

Amennyiben Dr. Tüskés Fanni praxisjoga nem kerül értékesítésre 2020. augusztus 31. napjáig, úgy 2020. szeptember 1. napjától az Önkormányzatnak kell gondoskodnia a praxis helyettesítés keretében történő működtetéséről, ezért a GESZ-nek a szükséges intézkedéseket meg kell tennie, a működés érdekében működési engedélyt kell kérnie, melyhez a szükséges személyi és tárgyi feltételeket biztosítania szükséges, továbbá finanszírozási szerződést kell kötnie. Abban az esetben, ha Dr. Tüskés Fanni a praxisjogát nem tudja értékesíteni 2021. február 28. napjáig, úgy a betöltetlen praxist tovább kell működtetnie az Önkormányzatnak a GESZ által, valamint további intézkedések megtétele is szükségessé válik (további bejelentések és praxishirdetések).

A háromoldalú megállapodás 8. pontja értelmében, a vállalkozó fogorvos a feladat-ellátási Megállapodás megszűnése napján köteles a részére használatba átadott ingatlant, valamint az átadott vagyontárgyakat leltár szerint, rendeltetésszerű használatra alkalmas állapotban a GESZ részére – előzetes egyeztetés alapján – visszaadni.

**IV.**

Az egészségügyi alapellátás biztosítása területén országos szintű probléma a betöltetlen háziorvosi és fogorvosi praxisok magas és egyre növekvő száma.

Szombathelyen jelenleg 3 tartósan betöltetlen házi gyermekorvosi körzet, valamint a 2020. február 1. napján megüresedett további 1 gyermek háziorvosi körzet vár betöltésre.

A praxisok betöltetlensége problémát jelent továbbá az orvosi ügyelet ellátása során is, hiszen az így hiányzó orvosok helyett a jelenleg is komolyan leterhelt orvosokkal kell biztosítanunk az ügyeleti ellátást, ami szintén a megfelelő színvonalú orvosi ellátást veszélyezteti.

A háziorvosi és fogorvosi körzetek betöltésével, működésével kapcsolatosan jelentkező rendszer szintű problémák megoldása érdekében önkormányzati beavatkozás vált szükségessé, ezért koncepcionális szintű, hosszú távú stratégia került kidolgozásra Háziorvosi Életpálya Modell elnevezéssel.

Szombathely Megyei Jogú Város Közgyűlése az 55/2020. (II.27) Kgy. számú határozatában egyetértett a Háziorvosi Életpálya Modell 2020. március 1. napjától történő bevezetésével annak érdekében, hogy az Önkormányzat kötelező feladatát képező egészségügyi alapellátás területén a betöltetlen praxisok száma csökkenjen és vonzóvá váljon a szombathelyi alapellátásban történő részvétel a háziorvosok, fogorvosok számára, elősegítve egyúttal az alapellátásban dolgozó orvosok átlagéletkorának csökkentését. A Modell egyaránt ösztönzi és támogatja a szombathelyi praxis vásárlását, megtartását és átadását.

Szombathely egészségügyi alapellátásában az elmúlt 4 évben összesen 11 praxis került értékesítésre (8 háziorvosi és 3 fogorvosi praxis). A Háziorvosi Életpálya Modell bevezetése óta, egy felnőtt háziorvosi és kettő tartósan betöltetlen házi gyermekorvosi praxis betöltésére érkezett pályázat, valamint az előzetesen rendelkezésre álló információk alapján további egy, házi gyermekorvosi praxis 2021. évben történő betöltése is várható.

A betöltetlen praxisok területén történő pozitív irányú változások a Háziorvosi Életpálya Modell működőképességét bizonyítják, a Modell a bevezetésekor kitűzött célok elérését segíti, biztosítva ezzel Szombathely lakossága egészségügyi alapellátásának kiszámíthatóságát, szakmai színvonalának megtartását.

**Dr. Zsirai Adrienn** 2020. május 29. napján kelt kérelmében jelezte, hogy megpályázza a tartósan betöltetlen, Szombathely, Szűrcsapó u. 23. szám alatti, 15. számú házi gyermekorvosi körzetet, melyet 2020. szeptember 1. napjától szeretne ellátni.

Dr. Zsirai Adrienn csecsemő- és gyermekgyógyászati szakvizsgával rendelkezik. A szóban forgó körzetben 2019. november 1-től helyettesítő házi gyermekorvosi tevékenységet lát el.

A háziorvosi állás betöltésére az önálló orvosi tevékenységről szóló 2000. évi II. törvény 2/A. § (2) bekezdése alapján ki kell kérni az Állami Egészségügyi Ellátó Központ (AEEK) véleményét, valamint az egészségügyben működő szakmai kamarákról szóló 2006. évi XCVII. törvény 2/A. § (1) bekezdése alapján a Magyar Orvosi Kamara Vas Megyei Területi Szervezetének véleményét is. A vélemények kérése megtörtént.

Az önálló orvosi tevékenységről szóló 2000. évi II. törvény 2/A. § (1) - (2) bekezdései értelmében, az adott praxisjoggal érintett települési önkormányzat, a praxisjogot megszerezni kívánó orvossal előszerződést, majd ezt követően feladat-ellátási szerződést köt. Az előszerződés szövegét Szombathely Megyei Jogú Város Közgyűlése a 164/2015. (IV.16.) Kgy. sz. határozatában, a feladat-ellátási szerződés szövegét a 476/2012. (XI.29.) Kgy. sz. határozatában hagyta jóvá.

A jelenleg az Önkormányzat által működtetett 15. számú házi gyermekorvosi körzet 2019. január 1. napjától betöltetlen, így tartósan betöltetlen körzetnek minősül.

Dr. Zsirai Adrienn jogosult a Háziorvosi Életpálya Modell részeként bruttó 10 millió forint pénzbeli támogatásra, amennyiben az erről szóló értesítés kézhezvételétől számított 30 napon belül nyilatkozik arról, hogy a támogatás feltételeit elfogadja és csatlakozik a Háziorvosi Életpálya Modellhez. A támogatási szerződés megkötésére azt követően kerülhet sor, ha a támogatott Szombathely Megyei Jogú Város Önkormányzatával a támogatás igénybevételéhez szükséges feltételekkel szerződést kötött a háziorvosi feladatok ellátására.

A döntéssel betöltésre kerül egy tartósan betöltetlen szombathelyi házi gyermekorvosi praxis, így csökken a gyermekorvosi ellátásban dolgozó háziorvosok leterheltsége, ezáltal nő az egy betegre fordítható idő, javul az orvos-beteg kapcsolat minősége, valamint az ügyeleti ellátás biztosítása is kiegyensúlyozottabbá válik.

**V.**

Szombathely Megyei Jogú Város Közgyűlése az 54/2020. (II.27.) Kgy. számú határozatában egyetértett az Országos Mentőszolgálat (a továbbiakban: OMSZ) és az Önkormányzat között létrejött megállapodás 2020. szeptember 30. napjával közös megegyezéssel történő megszüntetésével. A Közgyűlés felhatalmazta a polgármestert, hogy az OMSZ-al a szükséges egyeztetéseket folytassa le a 2020. évi önkormányzati támogatás, valamit az Önkormányzat részére visszaadásra kerülő eszközök tekintetében, és az előzőeket tartalmazó megállapodást terjessze a Közgyűlés elé. Ugyanezen határozat 3. pontjában a Közgyűlés egyetértett azzal, hogy az orvosi ügyeleti rendszer működtetését külső egészségügyi szolgáltatóval kívánja ellátni 2020. október 1. napjától.

A szóban forgó Közgyűlési döntés óta eltelt időben a kihirdetett veszélyhelyzetre tekintettel az OMSZ főigazgatójával való egyeztetésre - a szerződés megszüntetése és az ügyeleti feladat ellátására az OMSZ-nak átadott eszközök visszavétele tárgyában - nem kerülhetett sor.

A 2020. február 27-i Közgyűlés óta felmerült a az ügyeletben részt vevők, a szakma részéről a szombathelyi központi orvosi ügyelet Önkormányzat általi működtetésének lehetősége. A Kollegiális Háziorvosi Testület új felmérést végzett a kollégák körében, amelynek eredményeként a felnőtt háziorvosok, házi gyermekorvosok többsége az Önkormányzat általi működtetést támogatta. Mindössze 2 orvos nyilatkozott úgy, hogy külső szolgáltató lássa el az ügyeletet.

Az ügyelet önkormányzati működtetése mellett szól továbbá, hogy átláthatóbb, költséghatékonyabb, gyorsabb az ügyintézés, és szükség esetén közvetlen beavatkozási lehetősége van az Önkormányzatnak.

Az 54/2020. (II.27,) kgy. számú határozat 2. pontjának megfelelően az orvosi ügyelet épületének a Szombathely, 11-es Huszár út 6. fsz. 1. szám alatti ingatlanon található társasház földszinti épületrésze került kijelölésre. Az átalakítási munkálatok várhatóan év végére fejeződnek be, ezért szükséges az OMSZ-al kötött megállapodást 2020. december 31. napjáig fenntartani. Így várhatóan 2021. január 1. napjától működhet az orvosi ügyelet a Huszár út 6. fszt. 1. szám alatti épületben.

Előzőekre tekintettel szükséges a központi ügyelettel kapcsolatos döntéseket meghozni.

**VI.**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontja értelmében az egészségügyi alapellátás a helyi közügyek, valamint a helyben biztosítható közfeladatok körében ellátandó helyi önkormányzati feladatnak minősül.

Az egészségügyi alapellátásról szóló 2015. évi CXXIII. törvény 5. § (1) bekezdése szerint a települési önkormányzat az egészségügyi alapellátás körében gondoskodik többek között a fogorvosi alapellátásról, és ahhoz kapcsolódó fogorvosi ügyeleti ellátásról.

Az egészségügyi ellátás folyamatos működtetésének egyes szervezési kérdéseiről szóló 47/2004. (V.11.) ESzCsM rendelet 6. § (4) bekezdése értelmében fogorvosi ügyeleti ellátás szervezése a megyei jogú városban legalább a heti pihenőnapokon és munkaszüneti napokon – legalább 6 órás rendelési időben – kötelező. Ugyanezen rendelet 17. § (1) bekezdése szerint a sürgősségi fogorvosi feladatok rendelési időn kívüli ellátására ügyeleti szolgálatot vagy készenlétet kell szervezni a 6. § (4) bekezdése szerint.

A fogászati ügyelet körébe az alábbi feladatok tartoznak:

1. fogeltávolítás,
2. vérzéscsillapítás,
3. idegentest-eltávolítás,
4. törött fog lecsiszolása,
5. gyökércsatorna megnyitása,
6. az előzőekhez szükséges érzéstelenítés és fogászati röntgen.

Szombathelyen a koronavírus járvány miatt kihirdetett veszélyhelyzetre tekintettel 2020. március 19. napjától a fogászati ügyeleti ellátás **hétvégén, munkaszüneti – és ünnepnapon** a Wesselényi u. 4. szám alatt **8.00 és 14.00 óra között** történik, hétköznap ügyelet nincs.

A fenti fogorvosi ügyeleti ellátás megfelel a jogszabályi előírásoknak, ezért javasolt a veszélyhelyzet megszűnését követően is a fenti ügyeleti időt alkalmazni, tekintettel arra, hogy Szombathely és a csatlakozó 30 település lakosságának fogászati ellátása a fentiek szerint az év minden napján biztosított.

Amennyiben a fogászati ügyelet a jelenleg fennálló időtartamban folytatódik, nincs szükség további fogorvosok bevonására az ügyeleti ellátás biztosításához. A rezsiköltség csökkenne, továbbá lehetőség lenne a fogorvosok ügyeleti óradíjának – háziorvosokéhoz hasonló mértékű – emelésére.

Javasolt a fogorvosok ügyeleti óradíját bruttó 5000,- Ft/óra nagyságrendben, míg a fogászati asszisztensek óradíját bruttó 3000,- Ft/óra összegben megállapítani 2020. július 1. napjától kezdődően. Az óradíjemelés fedezete a GESZ költségvetésében rendelkezésre áll, tehát további önkormányzati forrást nem igényel.

A jelenlegi rendelkezések alapján városunkban a fogászati ügyeletet azon települések lakói vehetik igénybe, akik Szombathely Megyei Jogú Város Önkormányzatával erre vonatkozóan megállapodást kötöttek (30 település).

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2020. június „ ”.**

**/: Dr. Nemény András :/**

**I.**

**HATÁROZATI JAVASLAT**

**…./2020. (VI. …...) Kgy. számú határozat**

1. Szombathely Megyei Jogú Város Közgyűlése jóváhagyja **Dr. Lábdy András** házi gyermekorvossal, a praxisjog birtokosával, a háziorvosi feladatok ellátása tárgyában kötött három oldalú megállapodás közös megegyezéssel történő megszűnését 2020. augusztus 31. napjával.
2. A Közgyűlés felkéri a GESZ igazgatóját, hogy amennyiben Dr. Lábdy András praxisjoga nem kerül értékesítésre 2020. augusztus 31. napjáig, úgy 2020. szeptember 1. napjától gondoskodjon a praxis helyettesítés útján történő működtetéséről, a praxis további működése érdekében a szükséges intézkedéseket (személyi és tárgyi feltételek, működési engedély, finanszírozási szerződés) - a jogszabálynak megfelelően – tegye meg. Amennyiben Dr. Lábdy András a praxisjogát nem tudja értékesíteni 2021. február 28. napjáig, úgy a betöltetlen praxis további működtetése érdekében a szükséges további intézkedéseket (bejelentés, hirdetés) - a jogszabálynak megfelelően – tegye meg.
3. A Közgyűlés jóváhagyja, hogy Dr. Lábdy András háziorvos, a korábban az Önkormányzattól a tulajdonába került és a rendelőben használt felszerelési tárgyakat az 1. pont szerinti megállapodás megszűnését követően a GESZ részére térítésmentesen átadja.
4. A Közgyűlés felhatalmazza a polgármestert, valamint a GESZ igazgatóját a Dr. Lábdy András házi gyermekorvossal kötendő - 1. pont szerinti - megállapodás aláírására.

**Felelős:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a GESZ igazgatója/

**Határidő:** azonnal (az 1. pont vonatkozásában)

folyamatos (a 2. pont vonatkozásában)

2020. augusztus 31. (a 3. és a 4. pont vonatkozásában)

**II.**

**HATÁROZATI JAVASLAT**

**…./2020. (VI. …...) Kgy. számú határozat**

1. Szombathely Megyei Jogú Város Közgyűlése jóváhagyja **Dr. Balogh Edit** házi gyermekorvossal, a praxisjog birtokosával, a háziorvosi feladatok ellátása tárgyában kötött három oldalú megállapodás közös megegyezéssel történő megszűnését 2020. augusztus 31. napjával.
2. A Közgyűlés felkéri a GESZ igazgatóját, hogy amennyiben Dr. Balogh Edit praxisjoga nem kerül értékesítésre 2020. augusztus 31. napjáig, úgy 2020. szeptember 1. napjától gondoskodjon a praxis helyettesítés útján történő működtetéséről, a praxis további működése érdekében a szükséges intézkedéseket (személyi és tárgyi feltételek, működési engedély, finanszírozási szerződés) - a jogszabálynak megfelelően – tegye meg. Amennyiben Dr. Balogh Edit a praxisjogát nem tudja értékesíteni 2021. február 28. napjáig, úgy a betöltetlen praxis további működtetése érdekében a szükséges további intézkedéseket (bejelentés, hirdetés) - a jogszabálynak megfelelően – tegye meg.
3. A Közgyűlés felhatalmazza a polgármestert, valamint a GESZ igazgatóját a Dr. Balogh Edit házi gyermekorvossal kötendő - 1. pont szerinti - megállapodás aláírására.

**Felelős:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a GESZ igazgatója/

**Határidő:** azonnal (az 1. pont vonatkozásában)

folyamatos (a 2. pont vonatkozásában)

2020. augusztus 31. (a 3. és a 4. pont vonatkozásában)

**III.**

**HATÁROZATI JAVASLAT**

**…./2020. (VI. …...) Kgy. számú határozat**

1. Szombathely Megyei Jogú Város Közgyűlése jóváhagyja **Dr. Tüskés Fanni** fogorvossal, a praxisjog birtokosával, a háziorvosi feladatok ellátása tárgyában kötött három oldalú megállapodás közös megegyezéssel történő megszűnését 2020. augusztus 31. napjával, amennyiben 2020. július 30. napjáig nem kerül a felmondás visszavonásra.
2. A Közgyűlés felkéri a GESZ igazgatóját, hogy amennyiben Dr. Tüskés Fanni praxisjoga nem kerül értékesítésre 2020. augusztus 31. napjáig, úgy 2020. szeptember 1. napjától gondoskodjon a praxis helyettesítés útján történő működtetéséről, a praxis további működése érdekében a szükséges intézkedéseket (személyi és tárgyi feltételek, működési engedély, finanszírozási szerződés) - a jogszabálynak megfelelően – tegye meg. Amennyiben Dr. Tüskés Fanni a praxisjogát nem tudja értékesíteni 2021. február 28. napjáig, úgy a betöltetlen praxis további működtetése érdekében a szükséges további intézkedéseket (bejelentés, hirdetés) - a jogszabálynak megfelelően – tegye meg.
3. A Közgyűlés jóváhagyja, hogy Dr. Tüskés Fanni fogorvos, a korábban az Önkormányzattól a tulajdonába került és a rendelőben használt felszerelési tárgyakat az 1. pont szerinti megállapodás megszűnését követően a GESZ részére térítésmentesen átadja.
4. A Közgyűlés felhatalmazza a polgármestert, valamint a GESZ igazgatóját a Dr. Tüskés Fanni felnőtt fogorvossal kötendő - 1. pont szerinti - megállapodás aláírására.

**Felelős:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a GESZ igazgatója/

**Határidő:** azonnal (az 1. pont vonatkozásában)

folyamatos (a 2. pont vonatkozásában)

2020. augusztus 31. (a 3. és a 4. pont vonatkozásában)

**IV.**

**HATÁROZATI JAVASLAT**

**…./2020. (VI. …...) Kgy. számú határozat**

1. Szombathely Megyei Jogú Város Közgyűlése egyetért azzal, hogy a Szombathely, Szűrcsapó u. 23. szám alatti, 15. számú házi gyermekorvosi körzetet **Dr. Zsirai Adrienn** lássa el **2020. szeptember 1.** napjától.
2. A Közgyűlés felhatalmazza a polgármestert, és a GESZ igazgatóját a Dr. Zsirai Adriennel kötendő, 164/2015. (IV.16.) Kgy. sz. határozat szerinti előszerződés, valamint a 476/2012. (XI.29.) Kgy. sz. határozat szerinti feladat-ellátási szerződés aláírására.
3. A Közgyűlés felkéri a GESZ igazgatóját, hogy az 55/2020. (II.27.) Kgy. sz. határozat értelmében nyilatkozattétel céljából Dr. Zsirai Adriennt értesítse – 30 napos jogvesztő határidő mellett – a Háziorvosi Életpálya Modellhez való csatlakozás lehetőségéről.

**Felelős:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a GESZ igazgatója/

**Határidő:** azonnal (az 1.- 2. pont vonatkozásában)

2020. július 10. (a 3. pont vonatkozásában)

**V.**

**HATÁROZATI JAVASLAT**

**…./2020. (VI. …...) Kgy. számú határozat**

1. Szombathely Megyei Jogú Város Közgyűlése egyetért azzal, hogy az Országos Mentőszolgálat és az Önkormányzat között létrejött megállapodás - az 54/2020. (II.27.) Kgy. számú határozat 1. pontjában szereplő 2020. szeptember 30. napja helyett - 2020. december 31. napjával kerüljön megszüntetésre.
2. A Közgyűlés felkéri a polgármestert, hogy az Országos Mentőszolgálattal kötött megállapodás megszüntetéséről szóló tervezetet terjessze a Közgyűlés szeptember havi ülése elé.
3. A Közgyűlés az ügyeletben részt vevő háziorvosok véleményére alapozva egyetért azzal, hogy a szombathelyi orvosi ügyeleti rendszer működtetését az Önkormányzat lássa el 2021. január 1. napjától kezdődően.
4. A Közgyűlés felkéri a Szombathelyi Egészségügyi és Kulturális Intézmények Gazdasági Ellátó Szervezetének igazgatóját, hogy az orvosi ügyelet 2021. január 1. napjától történő működtetése érdekében tegye meg a szükséges intézkedéseket.

**Felelős:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal (az 1.és a 3. pont vonatkozásában)

a Közgyűlés szeptember havi ülése (a 2. pont vonatkozásában)

folyamatos (a 4. pont vonatkozásában)

**VI.**

**HATÁROZATI JAVASLAT**

**…./2020. (VI. …...) Kgy. számú határozat**

1. Szombathely Megyei Jogú Város Közgyűlése egyetért azzal, hogy a fogászati ügyeleti ellátás hétvégén, munkaszüneti – és ünnepnapon a Wesselényi u. 4. szám alatt 8.00 és 14.00 óra között történjen Szombathely, valamint az Önkormányzattal fogászati ügyeleti feladatok ellátására szerződést kötött 30 település lakosságának ellátására.
2. A Közgyűlés a fogorvosok ügyeleti óradíját bruttó 5000,- Ft/óra nagyságrendben, míg a fogászati asszisztensek óradíját bruttó 3000,- Ft/óra összegben állapítja meg 2020. július 1. napjától kezdődően.
3. A Közgyűlés felkéri a GESZ igazgatóját, hogy az óradíjak kifizetéséről a határozat 2. pontja szerint gondoskodjon.

**Felelős:** Dr. Nemény András, polgármester

Dr. László Győző, alpolgármester

Dr. Károlyi Ákos, jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Vigné Horváth Ilona, a Szombathelyi Egészségügyi és Kulturális Intézmények Gazdasági Ellátó Szervezetének igazgatója/

**Határidő:** azonnal (az 1.- 2. pont vonatkozásában)

2020. július 1. napjától folyamatosan (a 3. pont vonatkozásában)